آذربایجان چاغداش ادبیاتینیناؤن سیرالاریندا دایانان بولود یدالله امینی –مفتون یارادیجیلیغی، درین ائتکیسینی شعریمیزه بوراخاراق، دونیا ادبیاتینا یوکسهلن شعریمیزین گؤرکملی سیمالارینداندیر. مفتونون یارادیجیلیغیشاه رژیمینین بوغونتولو زامانیندا اوز وئرمیش و حتا آذربایجان دایانیش شعری نین نمونه لریندن ساییلمیشدیر.
انقلابدان سونرا شعریمیز داها دیرچلمیش ، آنجاق مفتونون یئری هله ده اؤزو اوچون ساخلانیلمیشدیر. شعریمیزه بؤیوک ایلهاملار وئرهن و بوتون شعریمیزه کؤلگهسالان شاعیر، هلهده اؤز دهیری قدر تانینمامیش، گنجلریمیز لازیمی قدهر تانیماییرلار. مفتونو چوخلاری تکجه فارس شاعری کیمی تانییرلار و اونون تورک دیللی اثرلریندن خبرسیز قالمیشلار. بیر حالدا کی شاه رژیمی نین سیخینتی –بوغونتو گونلرینده ده اونون گؤزه ل و ده یرلی اثری اولا آشیقلی کروان اوره کلریمیزه سرین بیر سو چیله میش، انقلابی شعرلری نین تورکجه سینی ده اوختای کیمی بؤیوک بیر مبارزین ترجمه سیله اوخوجوسو اولموشوق. . . .
azb_Arab azb_Arab